Wildstrubel-Glaĉero

Wildstrubel-Glaĉero (germane Wildstrubelgletscher) estas valglaĉero en la Valezaj Alpoj. La glaĉero havas longecon de 2,5 km, larĝecon de 1 km kaj kovras areon de 3 km². Ĝi situas sur la teritorio de la komunumoj Lenk en Simme-Valo kaj Leukerbad. Priskribo Sian originon Wildstrubel-Glaĉero havas sur la sudorienta flanko de Wildstrubel-Masivo inter la pinto Wildstrubel kaj la meza pinto je alteco de 3200 m s.m.. La glaĉero fluas kiel larĝa glaĉero orienten flankigita de Schneehorn (3178 m s.m.) en sudo kaj Grossstrubel (3243 m s.m.) en nordo. La glaĉerlango nuntempe finiĝas je alteco de proksimume 2550 m s.m.. Ĉi tie fontas la rivero Lämmerenbach, kiu senakvigas la valon al la Dauben-Lago. Dauben-Lago ne posedas surteran elfluanton, ĝia akvo subtere fluas al Rodano. Historio Dum la kulmino de la Eta Glaciepoko en la mezo de la 19-a jarcento Wildstrubel-Glaĉero fluis ankoraŭ pli profunden al la valo kaj estis ligita kun Lämmeren-Glaĉero (germane Lämmerengletscher) kiu malsuprenfluis de Schwarzhorn. Ankaŭ Steghorn-Glaĉero (germane Steghorngletscher) en tiu epoko atingis Wildstrubel-Glaĉeron. Eksteraj ligiloj Wildstrubel-Glaĉero sur la Svisa Glaĉermezurreto de ETH-Zuriko